Source: http://www.legex.ro/Ordin-1255-2016-150087.aspx
Timestamp: 2017-04-27 11:17:28+00:00
Document Index: 33490043

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16']

Ordinul 1255/2016 | Legislatie gratuita
Ordin 1255 2016 abrogă Ordin 1003 2008
Ordin 1255 2016 abrogă Ordin 1542 2006
Ordinul Nr.1255 din 07.11.2016pentru aprobarea Normelor privind înregistrarea, centralizarea şi raportarea informaţiilor privind expunerea medicală a populaţiei la radiaţii ionizanteACT EMIS DE: Ministerul SanatatiiACT PUBLICAT ÎN MONITORUL OFICIAL NR. 916 din 15 noiembrie 2016
Văzând Referatul de aprobare nr. V.V.V. 5.729 din 4 noiembrie 2016, întocmit de Direcţia generală de asistenţă medicală şi sănătate publică din cadrul Ministerului Sănătăţii,având în vedere:– art. 10 alin. (2) lit. a) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;– Ordinul preşedintelui Comisiei Naţionale pentru Controlul Activităţilor Nucleare nr. 14/2000 pentru aprobarea Normelor fundamentale de securitate radiologică, cu completările ulterioare;– Ordinul ministrului sănătăţii şi familiei şi al preşedintelui Comisiei Naţionale pentru Controlul Activităţilor Nucleare nr. 285/79/2002 pentru aprobarea Normelor privind radioprotecţia persoanelor în cazul expunerilor medicale la radiaţii ionizante, cu completările ulterioare;– Ordinul preşedintelui Comisiei Naţionale pentru Controlul Activităţilor Nucleare nr. 173/2003 pentru aprobarea Normelor de securitate radiologică în practicile de radiologie de diagnostic şi radiologie intervenţională, cu modificările ulterioare,în temeiul prevederilor art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare, ministrul sănătăţii emite următorul ordin: Articolul 1Se aprobă Normele privind înregistrarea, centralizarea şi raportarea informaţiilor privind expunerea medicală a populaţiei la radiaţii ionizante, prevăzute în anexa care face parte integrantă din prezentul ordin. Articolul 2Baza de date privind expunerea medicală a populaţiei la radiaţii ionizante se organizează, funcţionează şi este administrată de către Institutul Naţional de Sănătate Publică, prin Laboratorul de Igiena Radiaţiilor din cadrul Centrului Regional de Sănătate Publică Bucureşti. Articolul 3Transmiterea informaţiilor se face cu respectarea prevederilor Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare, şi ale Legii nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificările şi completările ulterioare. Articolul 4În toate unităţile autorizate de Comisia Naţională pentru Controlul Activităţilor Nucleare, denumită în continuare CNCAN, care furnizează servicii medicale de radiologie de diagnostic, radiologie intervenţională, medicină nucleară şi radioterapie, din sistemul public şi privat, indiferent de forma de organizare, denumite în continuare unităţi, activitatea de înregistrare, centralizare şi raportare a informaţiilor privind expunerea medicală a populaţiei la radiaţii ionizante face parte din obligaţiile profesionale ale personalului şi va fi înscrisă în fişa postului fiecărui salariat, conform atribuţiilor specifice. Articolul 5Unitatea, aşa cum este denumită la art. 4, prin managerul unităţii, răspunde de organizarea activităţii de înregistrare, centralizare şi raportare a datelor privind expunerea medicală a populaţiei la radiaţii ionizante şi de asigurarea resurselor umane şi financiare necesare derulării activităţii şi controlează respectarea aplicării prezentelor norme la nivelul unităţii. Articolul 6Direcţiile de sănătate publică judeţene, respectiv a municipiului Bucureşti, prin laboratoarele de igiena radiaţiilor, denumite în continuare LIR, verifică respectarea prevederilor prezentului ordin, conform dispoziţiilor din Normele privind radioprotecţia persoanelor în cazul expunerilor medicale la radiaţii ionizante, aprobate prin Ordinul ministrului sănătăţii şi familiei şi al preşedintelui Comisiei Naţionale pentru Controlul Activităţilor Nucleare nr. 285/79/2002, cu completările ulterioare. Articolul 7LIR din cadrul direcţiilor de sănătate publică trimit semestrial un raport către serviciile de control în sănătate publică ale direcţiilor de sănătate publică din teritoriul arondat pe care le deservesc cu privire la nerespectarea prevederilor prezentului ordin privind înregistrarea, centralizarea şi raportarea dozelor de radiaţii primite de pacienţi. Articolul 8Nerespectarea prevederilor prezentului ordin privind înregistrarea, centralizarea şi raportarea dozelor de radiaţii primite de pacienţi se sancţionează de inspectorii sanitari ai direcţiilor de sănătate publică judeţene, respectiv a municipiului Bucureşti, conform dispoziţiilor din Hotărârea Guvernului nr. 857/2011 privind stabilirea şi sancţionarea contravenţiilor la normele din domeniul sănătăţii publice, cu completările ulterioare. Articolul 9Furnizorii de servicii medicale de radiologie de diagnostic, radiologie intervenţională, medicină nucleară şi radioterapie, din sistemul public şi privat, indiferent de forma de organizare, direcţiile de sănătate publică judeţene şi a municipiului Bucureşti si Institutul Naţional de Sănătate Publică duc la îndeplinire prevederile prezentului ordin. Articolul 10La data intrării în vigoare a prezentului ordin se abrogă Ordinul ministrului sănătăţii publice nr. 1.542/2006 privind înregistrarea şi raportarea dozei pacienţilor, publicat în Monitorul Oficial al României, Partea I, nr. 1.042 din 28 decembrie 2006, şi Ordinul ministrului sănătăţii publice nr. 1.003/2008 pentru aprobarea utilizării formularelor de înregistrare şi raportare a datelor privind expunerile medicale la radiaţii ionizante, publicat în Monitorul Oficial al României, Partea I, nr. 393 din 26 mai 2008. Articolul 11Prevederile prezentului ordin intră în vigoare la 1 ianuarie 2017. Articolul 12Prezentul ordin se publică în Monitorul Oficial al României, Partea I. Ministrul sănătăţii, Vlad Vasile Voiculescu ANEXĂNORME privind înregistrarea, centralizarea şi raportarea informaţiilor privind expunerea medicală a populaţiei la radiaţii ionizante Articolul 1Scopul prezentelor norme este realizarea unui sistem informaţional de înregistrare, centralizare şi raportare a informaţiilor privind expunerea medicală a populaţiei la radiaţii ionizante, ca suport al optimizării expunerilor medicale la radiaţii ionizante. Articolul 2Pentru fiecare generator de radiaţii X sau sursă de radiaţii, folosită în scop de diagnostic sau tratament medical, se asigură un sistem de înregistrare individual, pe suport hârtie sau în format electronic, pentru monitorizarea datelor rezultate din expunerea medicală a populaţiei la radiaţii ionizante. Articolul 3Sistemul de înregistrare cuprinde minimum următoarele informaţii: 1. Date despre pacienţi: a)numele şi prenumele; b)codul numeric personal; c)vârsta; d)genul; e)înălţimea; f)greutatea; g)pentru persoanele de gen feminin în perioadă fertilă se menţionează eventualitatea unei sarcini şi perioada de sarcină, dacă este cazul; h)indicaţia clinică.2. Date privind parametrii individuali de expunere folosiţi în vederea evaluării dozei primite de pacient, după caz, conform formularelor specifice din anexa nr. 1 - Formulare pentru Registrul parametrilor individuali de expunere. A. Radiodiagnostic: a)codul procedurii (în concordanţă cu regiunea examinată şi cu proiecţia AP/PA/LAT în cazul examinărilor radiologice convenţionale, respectiv nativ/contrast în cazul examinărilor de tomografie computerizată) b)kV c)mA d)mAs e)timp (s) f)câmpul de expunere (cm x cm) g)distanţa focar - film/detector (cm) h)grosimea sânului şi glandularitatea sânului - pentru mamografie i)valoarea produsului doza-arie DAP (Gy x cm2) j)kerma în aer la suprafaţa de intrare ESAK (mGy) - valoare estimată prin calcul, pentru instalaţiile radiologice care nu au montat DAP-metru k)doza medie glandulară MGD (mGy) - pentru examinările mamografice l)doza în punctul de referinţă (mGy) - valoare indicată de instalaţia radiologică pentru procedurile de radiologie intervenţională m)kerma în aer Ka (mGy) - valoare măsurată n)valoarea produsului doza-lungime DLP (mGy x cm) - pentru examinările de tomografie computerizatăB. Medicină nucleară a)codul procedurii b)tipul radiofarmaceuticului (forma chimică) c)tipul radionuclidului d)activitatea administrată (MBq/GBq) e)doza efectivă estimată (mSv)C. Radioterapie a)codul procedurii b)localizare volum-ţintă c)energia fasciculului (MeV/MV) d)tehnica de iradiere folosită (ex. 2D, 3D, IMRT etc.) e)doza prescrisă în volumul-ţintă (Gy) f)doza per şedinţă (Gy) g)numărul de şedinţe h)doza totală eliberată în volumul-ţintă (Gy) Articolul 4(1) În cazul examinărilor radiodiagnostice, pacientului i se comunică în scris, odată cu rezultatul examinării, după caz, valoarea DAP (Gy x cm2), kerma în aer la suprafaţa de intrare ESAK (mGy), kerma în aer (Ka), doza medie glandulară MGD (mGy), doza în punctul de referinţă (mGy), valoarea DLP (mGy x cm), activitatea administrată (MBq), în conformitate cu sistemul de înregistrare individuală a dozei pacientului ca urmare a expunerii medicale la radiaţii ionizante. (2) În cazul procedurilor radioterapeutice, pacientului i se comunică în scris, după caz, activitatea administrată (GBq), doza prescrisă în volumul-ţintă (Gy), doza totală eliberată în volumul-ţintă (Gy) şi numărul de şedinţe de terapie, în conformitate cu sistemul de înregistrare individuală a dozei pacientului ca urmare a expunerii medicale la radiaţii ionizante. Articolul 5(1) Pentru instalaţiile radiologice care nu au montat DAP-metru se va calcula kerma în aer la suprafaţa de intrare ESAK (mGy), iar pentru instalaţiile de mamografie care nu afişează doza medie glandulară (MGD) se va calcula MGD (mGy) conform metodologiei din anexa nr. 2 - Metodologie pentru calculul kermei în aer la suprafaţa de intrare (ESAK) şi a dozei medii glandulare (MGD), la prezentele norme.(2) Măsurătorile dozimetrice pentru trasarea curbei de randament precizate în anexa nr. 2 se vor face de către firmele autorizate de CNCAN pentru manipularea instalaţiilor radiologice împreună cu persoanele responsabile şi fizicienii medicali din cadrul unităţii şi vor fi menţionate în buletinele de verificare tehnică periodică emise de firmele de manipulare.(3) Forma electronică a metodologiei de calcul de la alin. (1) va fi elaborată de Institutul Naţional de Sănătate Publică, denumit în continuare INSP, în termen de 60 de zile de la publicarea prezentelor norme în Monitorul Oficial al României, Partea I, şi se va asigura accesibilitatea sa online, prin postare pe site-ul INSP. Articolul 6(1) În vederea optimizării expunerilor medicale la radiaţii ionizante, datele înregistrate conform prevederilor art. 3 se centralizează trimestrial, la nivelul unităţii.(2) Datele înregistrate conform prevederilor art. 3 sunt supuse controlului autorităţilor competente şi se păstrează minimum 5 ani. Articolul 7(1) În vederea centralizării datelor la nivelul unităţii, pentru mărimile ce furnizează informaţii despre doza de radiaţii se vor evalua:a)valorile medii per tip de examinare, în cazul examinărilor radiodiagnostice; b)valorile cel mai des utilizate per tip de procedură, în cazul procedurilor radioterapeutice. (2) Trimestrial, la nivelul unităţii se analizează datele centralizate prevăzute la alin. (1) prin comparaţie cu nivelurile de referinţă şi/sau cu valorile medii sau cel mai des utilizate, stabilite la nivel naţional şi internaţional, şi se elaborează planul de măsuri în vederea optimizării expunerilor medicale la radiaţii ionizante.(3) În cazul examinărilor radiodiagnostice, pentru mărimile ce furnizează informaţii despre doza de radiaţii, respectiv, după caz, DAP (Gy x cm2), kerma în aer la suprafaţa de intrare ESAK (mGy), kerma în aer (Ka), doza medie glandulară MGD (mGy), doza în punctul de referinţă (mGy), DLP (mGy x cm) şi activitatea administrată (MBq), se calculează valorile medii pentru un lot de minimum 30 de pacienţi pentru fiecare instalaţie radiologică şi pentru fiecare tip de examinare. (4) În cazul unităţilor cu mai multe instalaţii radiologice de acelaşi tip, valoarea medie pentru fiecare tip de examinare, la nivelul unităţii, va fi media aritmetică ponderată a valorilor medii calculate la alin. (3) cu numărul total de pacienţi/instalaţie radiologică/tip examinare.(5) În cazul procedurilor radioterapeutice, pentru mărimile ce furnizează informaţii despre doza de radiaţii, se evaluează pentru fiecare tip de procedură valorile cel mai des utilizate pentru activitatea administrată (GBq), doza prescrisă în volumul-ţintă (Gy), doza totală eliberată în volumul-ţintă (Gy) şi numărul de şedinţe de terapie. Articolul 8(1) Situaţia datelor centralizate la nivelul unităţii se raportează trimestrial de către unitate către LIR din cadrul Direcţiei de Sănătate Publică (DSP), în funcţie de arondarea teritorială. (2) Datele centralizate la nivelul unităţilor se raportează pe suport hârtie sau în format electronic.(3) Termenul de raportare a datelor prevăzute la alin. (1) este până la data de 20 a lunii următoare trimestrului pentru care se face raportarea. Articolul 9(1) Responsabilitatea înregistrării datelor prevăzute la art. 3 revine persoanelor desemnate de responsabilul cu securitatea radiologică din unitate, iar verificarea corectitudinii înregistrărilor revine responsabilului cu securitatea radiologică din unitate. (2) Responsabilitatea pentru corectitudinea evaluării mărimilor ce furnizează informaţii despre doza de radiaţii revine fizicianului medical.(3) Responsabilitatea asigurării condiţiilor necesare centralizării la nivelul unităţii a datelor înregistrate, conform prevederilor art. 6, revine managerului unităţii.(4) Responsabilitatea raportării datelor centralizate prevăzută la art. 8 revine responsabilului cu securitatea radiologică din unitate. Articolul 10(1) LIR-DSP evaluează prin sondaj datele raportate de către unităţi şi asigură centralizarea lor la nivelul fiecărui judeţ aflat în supraveghere sau la nivelul municipiului Bucureşti. (2) În caz de neconformitate în urma evaluării de la alin. (1), rezultatul evaluării se transmite de către LIR-DSP către unitate.(3) LIR-DSP judeţene şi a municipiului Bucureşti transmit situaţia datelor centralizate către LIR din cadrul Centrului Regional de Sănătate Publică Bucureşti, numit în continuare LIR-CRSPB, din cadrul INSP. (4) Datele centralizate la nivelul LIR-DSP judeţene şi a municipiului Bucureşti se raportează către LIR-CRSPB în format electronic.(5) Termenul de raportare a datelor prevăzute la alin. (1) este semestrial, respectiv până la data de 31 august pentru semestrul I al anului pentru care se face raportarea şi 28 februarie a anului următor pentru semestrul II al anului pentru care se face raportarea.(6) LIR-DSP judeţene şi a municipiului Bucureşti trimit semestrial un raport către serviciile de control în sănătate publică ale direcţiilor de sănătate publică din teritoriul arondat pe care le deservesc cu privire la nerespectarea prevederilor prezentelor norme sau nesoluţionarea neconformităţilor de la alin. (2) privind înregistrarea, centralizarea şi raportarea dozelor de radiaţii primite de pacienţi din expunerile medicale de către unităţile din teritoriul arondat. Articolul 11(1) INSP, prin LIR-CRSPB, evaluează şi centralizează datele referitoare la expunerea medicală a populaţiei la radiaţii ionizante, raportate de către judeţe şi municipiul Bucureşti, şi întocmeşte un raport anual care este înaintat Ministerului Sănătăţii.(2) LIR-CRSPB din cadrul INSP elaborează metodologia de evaluare şi control al calităţii datelor şi asigură îndrumarea metodologică a unităţilor în ceea ce priveşte înregistrarea, centralizarea şi raportarea datelor.(3) Termenul de transmitere a Raportului anual prevăzut la alin. (1) este până la data de 30 iunie a anului următor celui pentru care se face raportarea.(4) Ministerul Sănătăţii transmite Raportul anual Comisiei de radiologie-imagistică medicală şi medicină nucleară care îl analizează şi propune un plan de măsuri de optimizare a procedurilor radiologice.(5) Raportul anual al datelor privind expunerea medicală a populaţiei şi planul măsurilor de optimizare a procedurilor radiologice se supun aprobării ministrului sănătăţii şi se transmit instituţiilor naţionale interesate, după caz. (6) Raportarea datelor privind expunerea medicală a populaţiei către instituţiile internaţionale de specialitate interesate (UNSCEAR - Comitetul Ştiinţific al Naţiunilor Unite pentru efectele radiaţiilor atomice, OMS etc.) se realizează de către INSP. Articolul 12(1) În vederea stabilirii şi revizuirii nivelurilor de referinţă pentru dozele primite de pacienţi din expunerile medicale, unităţile vor transmite anual către LIR-DSP arondate teritorial înregistrările din Registrele parametrilor individuali de expunere, pentru câte 20 de pacienţi examinaţi în perioada februarie-martie a anului în curs, pentru fiecare tip de examinare de radiodiagnostic şi pentru fiecare echipament de radiologie sau medicină nucleară.(2) Datele prevăzute la alin. (1) se raportează pe suport hârtie sau în format electronic.(3) Responsabilitatea raportării datelor prevăzute la alin. (1) revine responsabilului cu securitatea radiologică din unitate.(4) Termenul de raportare a datelor prevăzute la alin. (1) este până la data de 15 aprilie a anului pentru care se face raportarea. Articolul 13(1) LIR-DSP judeţene şi a municipiului Bucureşti evaluează prin sondaj datele raportate de către unităţile sanitare şi le transmite către LIR-CRSPB din cadrul INSP. (2) Termenul de raportare a datelor prevăzute la alin. (1) este până la data de 15 mai a anului pentru care se face raportarea. Articolul 14(1) INSP este instituţia abilitată cu supravegherea nivelurilor de referinţă în diagnostic pentru expunerile medicale la radiaţii ionizante, activitate ce urmăreşte stabilirea şi monitorizarea la nivel naţional a nivelurilor de referinţă în radiologia de diagnostic, radiologia intervenţională şi medicina nucleară de diagnostic, pe baza datelor raportate de unităţi.(2) LIR-CRSPB din cadrul INSP elaborează metodologia de evaluare şi control al calităţii datelor şi asigură îndrumarea metodologică a unităţilor.(3) LIR-CRSPB din cadrul INSP poate solicita unităţilor informaţii suplimentare faţă de cele stabilite la art. 12 alin. (1) în funcţie de complexitatea şi cantitatea datelor necesare fiecărei etape.(4) LIR-CRSPB din cadrul INSP asigură centralizarea şi prelucrarea datelor prevăzute la art. 12 alin. (1) şi întocmeşte un raport anual privind dozele efective medii şi nivelurile de referinţă pe tip de examinare de radiodiagnostic, care este înaintat Ministerului Sănătăţii.(5) Termenul de transmitere a Raportului anual prevăzut la alin. (4) este până cel târziu la data de 31 octombrie a anului pentru care se face raportarea.(6) Ministerul Sănătăţii transmite Raportul anual Comisiei de radiologie-imagistică medicală şi medicină nucleară şi instituţiilor naţionale şi internaţionale interesate, după caz. Articolul 15(1) Formularele utilizate de către unităţile care furnizează servicii de radiologie de diagnostic şi radiologie intervenţională, medicină nucleară şi radioterapie sunt prevăzute după cum urmează:a)În anexa nr. 1: Formulare pentru Registrul parametrilor individuali de expunere: I. Registrul parametrilor individuali de expunere în radiologia de diagnostic şi radiologia intervenţională; II. Registrul parametrilor individuali de expunere în medicină nucleară; III. Registrul parametrilor individuali de expunere în radioterapie. b)În anexa nr. 3: Fişa pentru înregistrarea datelor privind expunerea medicală individuală la radiaţii ionizante; c)În anexa nr. 4: Formularul de raportare centralizată a datelor privind expunerea medicală la radiaţii ionizante la nivelul unităţii. (2) Formularul de raportare centralizată a datelor privind expunerea medicală la radiaţii ionizante la nivelul LIR - DSP este prevăzut în anexa nr. 5.(3) Forma electronică a formularelor prevăzute în anexele nr. 4 şi 5 va fi elaborată de către INSP, care va asigura şi accesibilitatea acestora online. Articolul 16(1) Anexele nr. 1-5 fac parte integrantă din prezentele norme.(2) Formularele cuprinse în prezentele norme constituie modele-tip. ANEXA Nr. 1la norme FORMULARE pentru Registrul parametrilor individuali de expunere I. Registrul parametrilor individuali de expunere în radiologia de diagnostic şi radiologia intervenţională I.A. Instalaţii radiologice cu DAP-metru (grafie, scopie) Nr. crt.
Codul numeric personal (C.N.P.)
Starea fiziologică Însărcinată Da/Nu Vârsta sarcinii
Indicaţia clinică
Distanţa focar-film/ detector (cm)
Câmp cm x cm
DAP (Gy x cm2)
I.B. Instalaţii radiologice fără DAP-metru (grafie) Nr. crt.
Timp exp. (sec.)
ESAK (mGy)
– În cazul instalaţiilor care nu au montat DAP-metru, se vor înregistra parametrii de expunere (kV, mAs, mA, timp), distanţa sursa RX (focar) - detector (film, sistem digital detecţie), câmpul de expunere (cm x cm) şi se va realiza curba randamentului tubului RX în funcţie de kVp în vederea estimării kermei în aer la suprafaţa de intrare ESAK (mGy).I.C. Instalaţii radiologice pentru mamografie/tomosinteză Nr. crt.
Grosime sân comprimat - d (cm)
Glandularitate 0.1/25/50/75/ 100%
Doza medie glandulară MGD (mGy)
– Pentru examenul sânului se va înregistra doza medie glandulară estimată MGD (mGy) estimată prin calcul pe baza parametrilor de expunere sau indicată de instalaţia radiologică.I.D. Instalaţii radiologice dentare Nr. crt.
Doza pacient
Kerma în aer Ka (mGy)
– Pentru examinările dentare se va înregistra kerma în aer (mGy) estimată pe baza măsurătorilor directe sau, în funcţie de tipul şi de indicaţiile echipamentului RX, se va înregistra valoarea DAP (Gy x cm2).I.E. Instalaţii de radiologie intervenţională Nr. crt.
Doza în punctul de referinţă (mGy) indicată de echip. RX
I.F. Instalaţii de tomografie computerizată Nr. crt.
Nativ/ Contrast
DLP total (mGy cm) per procedură
II. Registrul parametrilor individuali de expunere în medicina nucleară II.A. Proceduri de diagnostic/tratament Nr crt.
Radionuclid folosit
Activitatea administrată (MBq/GBq) per procedură
Doza efectivă estimată (mSv)
II.B. Proceduri hibride Nr. crt.
DLP (mGy x cm)
Doza efectivă totală estimată (mSv)
III. Registrul parametrilor individuali de expunere în radioterapie Nr. crt.
Localizarea volumului-ţintă
Energie MeV/ MV
Doza prescrisă în volumul -ţintă (Gy)
Doza per şedinţa de iradiere (Gy)
Numărul de şedinţe
Doza totală eliberată în volumul- ţintă (Gy)
ANEXA Nr. 2la norme METODOLOGIE pentru calculul kermei în aer la suprafaţa de intrare (ESAK) şi a dozei medii glandulare (MGD) 1. Definiţii Kerma în aer (Ka) este kerma măsurată în aer, pe axa centrală a fasciculului incident, la o anumită distanţă de focarul tubului RX, astfel încât este măsurată doar radiaţia primară incidentă, nu şi radiaţia împrăştiată. Kerma în aer la suprafaţa de intrare (ESAK) este kerma în aer măsurată pe axa centrală a fasciculului incident, în planul suprafeţei de intrare a fasciculului în pacient, respectiv la distanţa focar-piele, multiplicată cu factorul de retroîmprăştiere (BSF) care ţine cont de radiaţia împrăştiată de pacient. Doza medie glandulară (MGD) este mărimea de interes privind riscul de cancer indus de radiaţia ionizantă în imagistica sânului; ea nu poate fi măsurată direct, fiind estimată din kerma în aer şi utilizând factorii de conversie. 2. Evaluarea randamentului tubului RX Se trasează graficul randamentului tubului RX în funcţie de kVp. Pentru aceasta se măsoară kerma în aer (mGy) cu un dozimetru clinic, plasat la o distanţă (FDD) de 50 cm de focarul tubului RX, pentru diferite valori ale tensiunii tubului RX (kVp) din intervalul 40-140 kVp, cu pasul de 5 sau 10 kVp, dar pentru aceeaşi valoare a produsului dintre intensitatea curentului în tubul RX şi timpul de expunere (mAs), de exemplu 100 mAs. a)Se fixează masa pacientului în poziţie orizontală. b)Se plasează dozimetrul pe axa centrală a fasciculului la o distanţă focar-dozimetru (FDD) de 50 cm, câmpul de expunere fiind de 10 cm x 10 cm. Pentru a evita influenţa radiaţiei împrăştiate de masa pacientului asupra valorilor măsurate pentru kerma în aer, dozimetrul trebuie plasat pe un suport înalt de cel puţin 20 cm (de exemplu, pot fi folosite nişte blocuri de polistiren). c)Se fixează o anumită valoare pentru produsul dintre intensitatea curentului în tubul RX şi timpul de expunere (mAs), ţinând cont de încărcarea tubului RX (de exemplu 100 mAs) şi se expune la o tensiune de 40 kV. Se citeşte valoarea (M) indicată de dozimetru pentru kerma în aer. d)Se repetă măsurătoarea de la pct. c) de încă două ori, pentru a face media valorilor citite. Media valorilor citite (Mm) cu dozimetrul pentru kerma în aer se înregistrează în tabelul 1. e)Se repetă măsurătorile de la pct. c) şi d) pentru diferite valori ale tensiunii tubului RX (kVp) din intervalul 40-140 kVp, cu pasul de 5 sau 10 kVp, dar menţinând aceeaşi valoare pentru produsul dintre intensitatea curentului în tubul RX şi timpul de expunere (mAs). f)Kerma în aer se obţine multiplicând valorile medii citite (Mm) cu coeficientul de calibrare a camerei de ionizare Nk şi factorul de corecţie a calităţii fasciculului kq care trebuie să fie menţionaţi în certificatul de calibrare al dozimetrului.Ka(FDD) = Mm x Nk x Kq g)Valorile kermei în aer la distanţa FDD, Ka(FDD), obţinute pentru fiecare kVp, sunt trecute în tabelul 1. h)Se calculează randamentul tubului RX la distanţa FDD (50 cm) după formula:Y (kVp, FDD) = Ka (FDD)/mAs Tabel 1. Model de tabel pentru înregistrarea valorilor kermei în aer şi randamentului tubului RX Nr. crt.
Mm (mGy)
Ka (FDD) (mGy)
Y (kVp, FDD) (mGy/mAs)
i)Se trasează curba randamentului tubului RX în funcţie de kVp, obţinută pentru distanţa FDD de 50 cm.3. Estimarea kermei în aer la suprafaţa de intrare ESAK (mGy) a)Pentru fiecare pacient, kerma în aer la suprafaţa de intrare este determinată prin calcul pe baza parametrilor individuali de expunere, utilizând curba randamentului tubului RX şi ţinând cont de factorul de retroîmprăştiere (BSF). b)Pentru calculul kermei în aer la suprafaţa de intrare pentru pacientul P se utilizează înregistrările din „Registrul parametrilor individuali de expunere în radiologia de diagnostic şi radiologia intervenţională", respectiv greutatea (G) şi înălţimea (H) pacientului, kVpacient, mAspacient şi distanţa focar-film/detector (FFD) la care s-a efectuat expunerea. c)Kerma în aer la suprafaţa de intrare pentru pacientul P (ESAKpacient) se calculează prin următoarea formulă:ESAKpacient = Y (kVpacient, FDD) x mAspacient x {FDD/(FFD-Tpacient)}2 x BSF – Y (kVpacient, FDD) este randamentul tubului RX extras din curba randamentului descrisă la pct. 2 pentru tensiunea (kVpacient) la care s-a efectuat expunerea pacientului; – mAspacient este produsul dintre intensitatea curentului în tubul RX şi timpul de expunere (mAs) cu care s-a efectuat expunerea pacientului; – BSF poate fi aproximat în mod rezonabil pentru calitatea fasciculului de radiaţii utilizat de radiologie la valoarea de 1.3-1.4. A se vedea şi valorile din tabelul 2.-Tpacient reprezintă grosimea pacientului şi poate fi estimată prin următoarea formulă: Tp = √ {(4 x G)/(ρ x π x H)}, unde G (kg) şi H (cm) sunt greutatea şi înălţimea pacientului, iar ρ este egal cu 10–3 kg/cm3. Tabel 2. Valorile tipice pentru primul strat de înjumătăţire HVL şi factorul de retroîmprăştiere în funcţie de kVp, filtrarea tubului RX şi mărimea câmpului de expunere Valorile tipice pentru o filtrare totală de 3 mm Al
HVL (mmAl)
Factorul de retroîmprăştiere BSF
4. Estimarea dozei medii glandulare MGD (mGy) în cazul mamografiilor a)Măsurătorile pentru curba de randament Y(kVp) se fac pe axa centrală a fasciculului, într-un plan situat la o distanţă de 45 mm de suportul pentru sân, pentru valori ale kVp situate în domeniul 24-34 kVp, cu pasul de 1 kVp. b)Pentru fiecare kVp se fac câte 3 măsurători, notându-se pentru fiecare măsurătoare valorile mAs şi valorile pentru kerma în aer. Dacă este cazul, se vor corecta valorile măsurate pentru kerma în aer cu coeficientul de calibrare a camerei de ionizare Nk şi factorul de corecţie a calităţii fasciculului kq menţionaţi în certificatul de calibrare al dozimetrului. c)Se trasează curba de randament Y(kVp) într-un mod similar celui descris la pct. 2. d)În funcţie de valoarea kVpacient la care are loc expunerea pacientului se determină valoarea randamentului Y (kVpacient, D1) din curba de randament trasată la pct. c) şi ţinând cont de combinaţia ţintă-filtru se alege valoarea corespunzătoare pentru primul strat de înjumătăţire HVL (mm Al) din tabelul 3. e)Pentru această valoare HVL şi în funcţie de grosimea „d" a sânului comprimat se estimează factorul de conversie „g" prin interpolarea valorilor din tabelul 4, respectiv coeficientul de corecţie „c" prin interpolarea valorilor din tabelul 5, în funcţie de glandularitatea sânului. f)În funcţie de combinaţia ţintă-filtru se alege valoarea corespunzătoare coeficientului s din tabelul 6. g)Se calculează doza medie glandulară pentru fiecare sân în parte şi pentru fiecare proiecţie (CC/MLO) prin următoarea formulă:MGD (mGy) = Y (kVpacient, D1) x mAspacient x [D1/D2]2 x g x c x s, unde: D1 = FSD – 45 mm, iar D2 = FSD – d, FSD = distanţă dintre focarul tubului RX şi suportul pentru sân; d = grosimea sânului comprimat; g = factorul de conversie care transformă kerma în aer (fără retoîmprăştiere) pentru sânul standard în doză medie glandulară MGD; c = coeficient ce corectează diferenţele de glandularitate dintre sânul standard, de glandularitate 50%, şi sânul pacientului; s = factor de corecţie spectrală. Tabel 3. Valorile pentru primul strat de înjumătăţire HVL (mm Al) pentru diferite combinaţii ţintă-filtru kVp
Mo/Rh
Tabel 4. Valorile corespunzătoare pentru factorul de conversie „g" care transformă kerma în aer (fără retoîmprăştiere) pentru sânul standard în doză medie glandulară MGD HVL (mmAl) 0.25
g (mGy/mGy) pentru un sân de grosime:
Tabel 5. Factorul de corecţie „c" pentru glandularităţi cuprinse între 0 şi 100% în regiunea centrală a sânului, cu grosimea sânului variind între 2 şi 11 cm HVL (mmAl)
Grosimea sânului (cm)
Glandularitatea sânului (%)
Tabel 6. Coeficientul „s" pentru diferite combinaţii ţintă-filtru Combinaţie ţintă-filtru
Coeficientul s
ANEXA Nr. 3*) la norme Fişă pentru înregistrarea datelor privind expunerea medicală individuală la radiaţii ionizante *) Anexa nr. 3 este reprodusă în facsimil. ANEXA Nr. 4 la norme Formulare de raportare centralizată a datelor privind expunerea medicală la radiaţii ionizante utilizate de către unităţile care furnizează servicii de radiologie de diagnostic şi radiologie intervenţională, medicină nucleară şi radioterapie Cap. I. Fişa unităţii care raportează 1. Personalul medical Anul
........ ................ ................ ................ ................ ..............
........ ................ ................ ........ .............
Număr personal medical calificat pentru efectuarea de proceduri medicale cu radiaţii ionizante din unitate:
Medici radiologie diagnostic
Medici cardiologie intervenţională
Alţi medici radiologie intervenţională (urologi, ortopezi, neurologi etc.)
Medici medicină nucleară
Medici radioterapie
Asistenţi radiologie
Asistenţi medicină nucleară
Asistenţi radioterapie
Fizicieni medicali radiologie
Fizicieni medicali medicină nucleară
Fizicieni medicali radioterapie
2. Echipamente Tip echipament
Număr echipamente - total
Număr echipamente care raportează
Radiologie de diagnostic
Scopie - grafie (1 post)
Scopie + grafie (2 posturi)
Grafie (1post)
Mamografie/Tomosinteză
RX dentar intraoral
RX dentar - tomograf (3D-CBCT)
Tomografie computerizată single slice
Tomografie computerizată 2-4-6 slice
Tomografie computerizată 8 slice
Tomografie computerizată 16 slice
Tomografie computerizată 64 slice
Tomografie computerizată 128
Tomografie computerizată 256
Tomografie computerizată (altele)
RX mobil (grafie)
Cardiologice (angiografie)
Noncardiologice (C-arm)
Rezonanţă magnetic nucleară
MRI scanere < 1.5 Tesla
MRI scanere > 1.5 Tesla
Gamma cameră
Iodocaptor
PET scanere
PET- MRI
Radiaţii X (ortovoltaj)
Simulatoare/CTSimulator
Manual (tip şi număr surse)
Număr echipamente RX care raportează
Detector ecran-film
Noncardiologice
Număr sisteme procesare a imaginii
Număr echipamente
Developare clasică/cameră obscură
Sisteme digitale CR/DR
Număr sisteme PACS
Persoana responsabilă cu raportarea:
Numele şi prenumele/Telefon:
Cap. II. Informaţii privind tipul examinărilor 1. Examinări radiografice şi radioscopice Examinări în funcţie de localizare
Nr. total examinări
Nr. examinări pe grupe de vârstă şi gen
Doza medie per tip de examinare
15-39 ani
≥ 40 ani
DAP mediu (Gy x cm2)
ESAK mediu (mGy)/MGD mediu (mGy)
≥15 ani
Sân (mamografii bilaterale)
Sân (mamografii unilaterale)
Sân (tomosinteză bilaterală)
Sân (tomosinteză unilaterală)
Membre şi articulaţii
Coloană cervicală
Coloana toracică
Coloana lombară
Pelvis şi şold
Tract gastroduodenal
stomac/ duoden
Explorare colon
esofag/stomac/duoden
2. Examinări tomografie computerizată Examinări în funcţie de localizare
DLP mediu (mGy x cm)
≥40 ani
C (nativ)
CSC (contrast)
S (nativ)
SSC (contrast)
Gât (părţi moi)
G (nativ)
GSC (contrast)
CC (nativ)
CCSC (contrast)
Coloană toracală
CT (nativ)
CTSC (contrast)
Coloană lombară
CL (nativ)
CLSC (contrast)
T (nativ)
TSC (contrast)
A (nativ)
ASC (contrast)
P (nativ)
PSC (contrast)
Trunchi (torace + abdomen + pelvis)
TR (nativ)
TRSC (contrast)
Torace + abdomen
TA (nativ)
TASC (contrast)
AP (nativ)
APSC (contrast)
Cap + torace + abdomen
CTA (nativ)
CTASC (contrast)
Cap + torace + abdomen + pelvis
CTAP (nativ)
CTAPSC (contrast)
3. Proceduri radiologie intervenţională Examinări în funcţie de localizare
Doza medie în punctul de referinţă (mGy)
Coronarografie + ventriculografie
Angiografie abdominală (renală, mezenterică, aortografie)
Angiografie membre inferioare
Angiografie membre superioare
Coronarografie + PTCA
Angioplastie coronariană (PTCA)
Angioplastie renală
Angioplastie periferică
Embolizare cerebrală
Embolizare periferică
Embolizare abdominală (chemoembolizare hepatică etc.)
PROCEDURI NONCARDIOLOGICE
4. Examinări radiologie dentară Examinări în funcţie de localizare
Kerma în aer (mGy) (valoare medie)
Dentar intraoral
Dentar panoramic
Dentar tomografie 3D/CBCT
5. Proceduri de medicină nucleară - diagnostic Examinare
Formă chimică
Nr. total pacienţi examinaţi
Nr. pacienţi pe grupe de vârstă şi gen
Activitate administrată (MBq)
>15 ani
Scintigrafie de perfuzie cerebrală
Scintigrafie funcţie tiroidiană
Scintigrafie pulmonară perfuzie
Scintigrafie pulmonară ventilaţie
Scintigrafie hepatică/biliară/splenică
glucoheptonat
Nanocoloid
6. Proceduri hibride Examinare
Nr. total pacienţi
DLP CT (mGy x cm)
7. Proceduri de medicină nucleară - tratament Indicaţie terapeutică
Activitate administrată (GBq)
Tumori maligne tiroidă
Altele (specificaţi)
TOTAL TRATAMENT
8. Proceduri de radioterapie - teleradioterapie Regiune anatomică
Energie fascicul MV/MeV *
Doză prescrisă în vol. ţintă (Gy)**
Număr fracţii ***
Doză totală eliberată în vol. ţintă (Gy) **
Tehnică de iradiere ****
ortovoltaj
LEUC1
LEUC2
LEUC3
LMFH1
LMFH2
LMFH3
Tumori pulmon-torace
Regiune anatomică
Tumori vezică
Tumori prostată
Tumori esofag
Tumori părţi moi
TOTAL teleterapie
9. Proceduri de radioterapie - brahiterapie Regiune anatomică
BTCG1
BTCG2
BTCG3
Tumori aparat genital
BTAG1
TOTAL brahiterapie
* Energia cel mai frecvent utilizată (MV, MeV). (Indicaţi valorile tipice, NU valorile medii.) ** Doza în volumul-ţintă cel mai des prescrisă/eliberată (Gy). (Indicaţi valorile tipice, NU valorile medii.) Doza eliberată în volumul-ţintă reprezintă doza totală (finală) administrată în volumul-ţintă. *** Numărul de fracţii prescrise. (Indicaţi valorile tipice, NU valorile medii.) **** Tehnică de iradiere utilizată cel mai frecvent (de exemplu, 2D, 3D, IMRT, RA-rapid arc etc.) ANEXA Nr. 5la norme Formulare de raportare centralizată a datelor privind expunerea medicală la radiaţii ionizante utilizate de către Laboratorul de Igiena Radiaţiilor din cadrul direcţiilor de sănătate publică judeţene şi a municipiului Bucureşti Cap. I. Fişa Laboratorului de Igiena Radiaţiilor care raportează 1. Personalul medical Anul ........ ...........
Trimestrul ........ ...........
LIR-DSP
........ ................ ................ ................ ..............
Număr personal medical calificat pentru efectuarea de proceduri medicale cu radiaţii ionizante din judeţ:
Grafie (1 post)
Tomografie computerizată 128 slice
Tomografie computerizată 256 slice
Developare clasică/camera obscură
Tomosinteză (bilateral)
Tomosinteză (unilateral)
esofag/ stomac/ duoden
CCSC(contrast)
Coloana toracală
> 15 ani
* Energia cel mai frecvent utilizată (MV, MeV) (Indicaţi valorile tipice, NU valorile medii.) ** Doza în volumul-ţintă cel mai des prescrisă/eliberată (Gy) (Indicaţi valorile tipice, NU valorile medii.). Doza eliberată în volumul-ţintă reprezintă doza totală (finală) administrată în volumul-ţintă. *** Numărul de fracţii prescrise (Indicaţi valorile tipice, NU valorile medii.) **** Tehnica de iradiere utilizată cel mai frecvent (de exemplu, 2D, 3D, IMRT, RA-rapid arc etc.). Adauga comentariu
COMENTARII la Ordinul 1255/2016
Momentan nu exista niciun comentariu la Ordinul 1255 din 2016
Alte acte pe aceeaşi temă cu Ordin 1255/2016
Ordin 1003 2008 pentru aprobarea utilizarii formularelor de inregistrare si raportare a datelor privind expunerile medicale la radiatii ionizante
Ordin 1542 2006 privind inregistrarea si raportarea dozei pacientilor